open-index/open-wikipedia-markdown huggingface dataset:
Alitalia CityLiner

μικρογραφία|Alitalia CityLiner Embraer 175 EI-RDL at LSZH
Η **Alitalia CityLiner** είναι η περιφερειακή θυγατρική της Alitalia. Εκτελεί δρομολόγια μικρής διαδρομής. Μεταφέρει επιβάτες από μικρά αεροδρόμια  στο αεροδρόμιο Leonardo da Vinci-Fiumicino.

## Ιστορία
Η Alitalia CityLiner ιδρύθηκε ως Air One CityLiner. τον Ιούνιο του 2006, με ολοκαίνουργιο στόλο 10 αεροσκαφών Bombardier CRJ-900. Τον Απρίλιο και τον Μάιο του επόμενου έτους, η αεροπορική εταιρία Alitalia CityLiner αύξησε τον στόλος της με δέκα νέα αεροσκάφη.
Τον Φεβρουάριο του 2007 ξεκίνησε την πρώτη της διεθνή διαδρομή από το Τορίνο προς το Παρίσι

### Επανασχεδιασμός
Στις 20 Απριλίου του 2011, η αεροπορική εταιρεία μετονομάστηκε σε Alitalia CityLiner. Έγινε η μοναδική περιφερειακή αεροπορική εταιρεία του ομίλου Alitalia και ανέλαβε το ρόλο της Alitalia Express. Ένας ολοκαίνουριος στόλος 20 Embraer 175s και 190s παραδόθηκε από τον Σεπτέμβριο του 2011 έως τον Μάρτιο του 2013.

## Στόλος
Ο  στόλος της Alitalia CityLiner αποτελείται από τα ακόλουθα αεροσκάφη:




## Παραπομπές


## Εξωτερικοί σύνδεσμοι

*  

Κατηγορία:Ιταλικές αεροπορικές εταιρείες
Μικρόκαμπος Δράμας

Ο **Μικρόκαμπος** είναι είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Ο Μικρόκαμπος βρίσκεται στην πεδιάδα της Δράμας σε υψόμετρο 90 μέτρα. Απέχει 16 χλμ. Δ.-ΝΔ. από την πόλη και 6 χλμ. ΝΑ. από την Προσοτσάνη (έδρα δήμου). Δυτικά του χωριού περνάει ο ποταμός Αγγίτης, βόρεια η ΕΟ Δράμας - Κάτω Νευροκοπίου που καταλήγει στα σύνορα με τη Βουλγαρία και νοτιοανατολικά η ΕΟ Δράμας - Σερρών. Η παλιά του ονομασία, από την τουρκοκρατία, ήταν *Μικρό Σιβιντρίκ* και οι τότε μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 76 προσφυγικές οικογένειες (280 άτομα) από τη Σινώπη του Πόντου.  

## Διοικητικά - πληθυσμιακά στοιχεία
Μετά την απελευθέρωση αναφέρεται επίσημα ως *Σιβιντρίκ* το 1925 στο ΦΕΚ 290Α - 07/10/1925 να προσαρτάται στην τότε κοινότητα Μιναρέ Τσιφλίκ (σημ. Σιταγρών). Το 1927 με το ΦΕΚ 76Α - 02/05/1927 μετονομάστηκε σε Μικρόκαμπος και το 1946 με το ΦΕΚ 373Α - 31/12/1946 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα Μικρόκαμπου που υπάγεται στη δημοτική ενότητα Καλαμπακίου του Δήμου Δοξάτου ενώ σύμφωνα με την απογραφή του 2021 πληθυσμό 176 κατοίκους, από 242 το 2011. 

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Πολεμικό ναυτικό

thumb|right|250px|Πλοία πενταεθνούς στόλου κατά την επιχείρηση ''Enduring Freedom'' το 2002
: *Για το [[Ελληνικό Πολεμικό Ναυτικό]] δείτε στο σύνδεσμο
Το *'Πολεμικό Ναυτικό''' είναι ο κλάδος των ενόπλων δυνάμεων ενός κράτους, ο οποίος έχει ως κύριο σκοπό τη διεξαγωγή θαλάσσιου και αμφίβιου πολέμου. Περιλαμβάνει όλες τις πολεμικές και συναφείς δραστηριότητες που διεξάγονται από πλοία επιφανείας, αμφίβια σκάφη, υποβρύχια και τη ναυτική αεροπορία, αλλά και δραστηριότητες υποστήριξης, τηλεπικοινωνιών, εκπαίδευσης και άλλων τομέων. Σε ορισμένα κράτη το πολεμικό ναυτικό αναλαμβάνει και επιχειρήσεις σχετιζόμενες με το διάστημα. Ο στρατηγικός επιθετικός ρόλος του είναι η προβολή ισχύος σε περιοχές πέραν των ακτών της χώρας (π.χ. για προστασία γραμμών ναυσιπλοΐας, μεταφορά στρατευμάτων, επιθέσεις σε αντίπαλα σκάφη, λιμάνια ή παράκτιες εγκαταστάσεις). Ο στρατηγικός αμυντικός ρόλος του είναι να παρεμποδίσει την από την θάλασσα προερχόμενη προβολή ισχύος των εχθρικών δυνάμεων. Σε χώρες με πυρηνικό οπλοστάσιο, ο στρατηγικός ρόλος του μπορεί να είναι και αποτρεπτικός, μέσω της χρήσης πυρηνικών πυραύλων.
Δήμος Μπίρστονας

Ο **δήμος Μπίρστονας** (λιθουανικά: *Birštono savivaldybė*) είναι ένας από τους 60 δήμους της Λιθουανίας. Πρωτεύουσα του δήμου είναι η Μπίρστονας. Έχει πληθυσμό 5.500 κατοίκους. Περιλαμβάνει τα χωριά: Κερνούβες;; (Kernuvės), Μπουτσιουνάι;; (Bučiūnai), Σιπόνις;; (Siponys) , Γκελεζουνάι;; (Geležūnai), Γιουντελίσκες;; (Jundeliškės), Σκεβόνις;; (Škėvonys), Ναουντζιουνάι;; (Naudžiūnai) και Ζεμαϊτκιέμις;; (Žemaitkiemis).

## Παραπομπές


## Εξωτερικοί σύνδεσμοι
* 

Μπιρστονας
*
Ιχώρ

Κατά την ελληνική μυθολογία ο **ιχώρ** είναι το αιθέριο χρυσό υγρό
 που είναι το αίμα των θεών, αλλά και των αθανάτων.

Μια από τις πρώτες αναφορές βρίσκεται στον Όμηρο [Ιλιάδα Ε.340], όπου στο πεδίο της μάχης ο Διομήδης πληγώνει με δόρυ τη θεά Αφροδίτη, από το χέρι της οποίας "έτρεχε το αθάνατο θεϊκό αίμα ιχώρ" (ῥέε δ’ ἄμβροτον αἷμα θεοῖο ἰχώρ, Ιλιάδος Ε 340). Στην αρχαία ελληνική γραμματεία αναφέρεται από τον Πλάτωνα στον Τίμαιο (83c5) και σε πολλούς ασθενείς του Ιπποκράτη. Αυτό το αιθέριο ρευστό λέγεται ότι διατηρεί τις ιδιότητες των τροφίμων και των ποτών των αθανάτων, 
δηλαδή την αμβροσία και το νέκταρ. Θεωρείται ότι είναι χρυσό στο χρώμα, καθώς και θανάσιμα τοξικό για τους θνητούς. Σύμφωνα με κάποιες αναφορές, κατά τις επιθέσεις εναντίον θεών γνωστών ημίθεων και ηρώων, σε περίπτωση τραυματισμού των τελευταίων, απελευθερωνόταν ιχώρ.
Αναφέρεται ως το περιεχόμενο του κυκλοφορικού συστήματος του χάλκινου προστάτη γίγαντα της Κρήτης, Τάλω. Κατ' άλλους όμως το "αίμα" του γίγαντα ήταν υδράργυρος.

Λέγεται επίσης ότι ιχώρ και όχι νερό κυλά στον ποταμό της Στύγας, σε μια από τις πύλες του Κάτω Κόσμου. Ο Ωριγένης αναφέρει ότι όταν τρυπήθηκε ο Χριστός με την λόγχη στο σταυρό δεν ήταν στην φύση του ιχώρ. (οὐκ ἦν ἰχώρ) 
 Αντίστοιχη είναι και η ιστορία που αναφέρεται από τον Απολλώνιο τον Ρόδιο, που έγραψε στ' "Αργοναυτικά" (Βιβλίο 3) πως από τον ιχώρα του Προμηθέα, που έσταξε μέσα από την πληγή που άνοιξαν οι αετοί του Δία, βλάστησε ένα θαυματουργό φυτό.

## Αναφορές


## Δείτε επίσης
* Πετριχώρ, για την οσμή του εδάφους πριν ή μετά την βροχή

Κατηγορία:Ελληνική μυθολογία
Ένδικο βοήθημα

**Ένδικο βοήθημα** ονομάζεται κάθε μέσο που δίνει ο νόμος στον πολίτη, με το οποίο μπορεί να προσφύγει στα δικαστήρια. Με το ένδικο βοήθημα ο πολίτης εισάγει μια διαφορά προς κρίση σε ένα δικαστήριο.

Η παροχή ένδικων βοηθημάτων στους πολίτες είναι τμήμα του δικαιώματος δικαστικής προστασίας (δικαστικής ακρόασης) των πολιτών. Οι πολίτες έχουν δικαίωμα να προσφεύγουν σε ανεξάρτητα και αμερόληπτα δικαστήρια για την επίλυση διαφορών τους με το κράτος ή με άλλους πολίτες.

Υπάρχουν διάφορα ένδικα βοηθήματα ανάλογα με το είδος της διαφοράς που θέλει ο πολίτης να υπαγάγει σε δικαστική επίλυση και με τον κλάδο του Δικαίου που ρυθμίζει τη συγκεκριμένη διαφορά.

## Ιδιωτικό Δίκαιο
Για τις διαφορές Ιδιωτικού Δικαίου (μεταξύ πολιτών), οι οποίες εκδικάζονται από τα πολιτικά δικαστήρια, κύριο ένδικο βοήθημα είναι η αγωγή. Άλλο ένδικο βοήθημα είναι η ανακοπή, η οποία χρησιμοποιείται κυρίως σε διαφορές στο πλαίσιο της αναγκαστικής εκτέλεσης (της εφαρμογής μιας δικαστικής απόφασης σε βάρος του ηττηθέντος διαδίκου παρά τη θέλησή του).

## Ποινικό Δίκαιο
Στο Ποινικό Δίκαιο ο μόνος αρμόδιος για την υποβολή μιας υπόθεσης σε δικαστική κρίση είναι ο Εισαγγελέας, με την άσκηση ή μη της ποινικής δίωξης. Ως εκ τούτου, εισαγωγικά της δίκης ένδικα βοηθήματα, με τη στενή και ακριβή έννοια του όρου, δεν υπάρχουν σε αυτό το στάδιο. Παρεμφερή με ένδικα βοηθήματα θα μπορούσαν να χαρακτηριστούν η μήνυση και η έγκληση, τα οποία αναγγέλλουν στον Εισαγγελέα την τέλεση ενός πιθανού εγκλήματος. Αν η αναγγελία γίνεται από το ίδιο το θύμα ονομάζεται έγκληση, αν γίνεται από τρίτο ονομάζεται μήνυση.

## Διοικητικό Δίκαιο
Στο Διοικητικό Δίκαιο (διαφορές πολίτη-κράτους) κύρια ένδικα βοηθήματα προς τα διοικητικά δικαστήρια είναι η προσφυγή, η αγωγή και η αίτηση ακύρωσης. Με την προσφυγή και την αίτηση ακύρωσης ζητά ο διοικούμενος την ακύρωση ή τροποποίηση μιας διοικητικής πράξης, ενώ με την αγωγή ζητά την αποκατάσταση ζημίας που υπέστη από πράξη ή παράλειψη οργάνου της διοίκησης. Στο πλαίσιο του διοικητικού καταναγκασμού (επιβολής μιας διοικητικής πράξης από τη διοίκηση παρά τη θέληση του διοικημένου) υπάρχει, όπως και στην αναγκαστική εκτέλεση, το ένδικο βοήθημα της ανακοπής.

Τα ένδικα βοηθήματα δε θα πρέπει να συγχέονται με τα ένδικα μέσα, τα οποία είναι μέσα για τον έλεγχο ή επανάκριση μίας ήδη εκδοθείσας δικαστικής απόφασης. Τα ένδικα μέσα έπονται συνεπώς των ενδίκων βοηθημάτων.

## Δείτε επίσης
*Ένδικα μέσα
*Ελαφρυντικός όρος

Ενδικο βοηθημα
Ουκμεργκέ

Η **Ουκμεργκέ** (λιθουανικά: *Ukmergė* ) είναι πόλη της ανατολικής Λιθουανίας. Απέχει 78 χιλιόμετρα από τη Βίλνιους. Το 2001 είχε 28.759 κατοίκους, ενώ το 2005 28.000 κατοίκους.  

Η πόλη αναφέρεται για πρώτη φορά το 1333, ως τοιχισμένος οικισμός πάνω σε λόφο. Το 1655 κατελήφθη από Ρώσους και Σουηδούς. Το 1795 προσαρτήθηκε εκ νέου στη Ρωσία. Κατά το Β' Παγκόσμιο Πόλεμο υπέστη μεγάλες ζημιές από εκτεταμένους βομβαρδισμούς, ενώ 10.000 Εβραίοι της πόλης εξοντώθηκαν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Κατάλογος πόλεων της Ουγγαρίας

Η Ουγγαρία έχει 3.152 οικισμούς όσον αφορά τον Ιούλιο του 2009, 328 πόλεις (ο ουγγρικός όρος: város, πληθυντικός: városok, δεν ξεχωρίζει πόλεις και κωμοπόλεις) και 2824 χωριά (ουγρ\γρικά: község, πληθυντικός: községek). Ο αριθμός των πόλεων μπορείς να αλλάξει, καθώς τα χωριά λαμβάνουν το καθεστώς πόλης με προεδρικό διάταγμα. Η μικρότερη πόλη ονομάζεται Πάλχαζα και έχει 1038 κατοίκους (2010) και το μεγαλύτερο χωριό ονομάζεται Σόλιμαρ και έχει 10.123 κατοίκους (2010).

Τέσσερις από τις πόλεις (Βουδαπέστη, Μίσκολτς, Γκιόρ, Πετς) έχουν πολεοδομικά συγκροτήματα και το Ουγγρικό Στατιστικό Γραφείο αναγνωρίζει δεκαεφτά άλλες περιοχές στα πρώτα στάδια σχηματισμού συγκροτήματος.

## Μεγάλες πόλεις
### Πόλεις με τουλάχιστον 100.000 κατοίκους

### 50.000 - 100.000

### Άλλες πόλεις
Ο κατάλογος περιλαμβάνει άλλες πόλεις της Ουγγαρίας σε αλφαβητική σειρά: 
* Βάρπαλοτα
* Βάσβαρ
* Γκιούλα 
* Κάπουβαρ
* Μπάγια
* Μπαλατόνμπογκλαρ
* Μπάτονια
* Οζντ
* Πακς
* Πάπα
* Πέτσβαραντ
* Πόλγκαρ
* Πούτνοκ
* Σαλγκόταριαν
* Τόλνα
* Τόμπα
* Τούρα
* Χοντμεζοβάσαρχεϊ


Ουγγαρίας
Ουπνινκάι

Το **Ουπνινκάι** είναι χωριό της Λιθουανίας. Έχει 1.019 κατοίκους. Απέχει 9 χλμ νοτιοδυτικά  από το Βεπριάι. Το Ουπνινκάι αναφέρεται για πρώτη φορά το 1442 όταν ο *Kristinas Astikas* ήταν ( ο πρώτος γνωστός) γαιοκτήμονας της περιοχής . Ο γιος του *Radvila Astikas* έχτισε την πρώτη εκκλησία το 1477 . Ο σημερινός νεοκλασικός ρωμαιοκαθολικός ναός του αρχάγγελου Μιχαήλ χτίστηκε  το 1845 στα βόρεια της πόλης και στην αριστερή όχθη του ποταμού *ventoji* που περνάει κοντά στο Ουπνινκάι. 

Κατηγορία:Χωριά της Λιθουανίας
Δικονομικό Δίκαιο

**Δικονομικό Δίκαιο** ονομάζεται το Δίκαιο που ρυθμίζει τη διαδικασία εκδίκασης διαφορών ενώπιον των δικαστηρίων. Ενώ το ουσιαστικό δίκαιο ρυθμίζει τις σχέσεις μεταξύ πολιτών ή τις σχέσεις πολιτών και κράτους, το δικονομικό δίκαιο ρυθμίζει την εφαρμογή του ουσιαστικού δικαίου στην πράξη από τα δικαστήρια.

Ανάλογα με τον κλάδο του ουσιαστικού δικαίου τον οποίο αφορά, το δικονομικό δίκαιο ονομάζεται αντίστοιχα. Έτσι με βάση τη θεμελιώδη διάκριση του δικαίου σε ιδιωτικό/αστικό, ποινικό και δημόσιο/διοικητικό, οι κυριότεροι κλάδοι του δικονομικού δικαίου είναι το Αστικό Δικονομικό Δίκαιο ή αλλιώς Πολιτική Δικονομία, η Ποινική Δικονομία και η Διοικητική Δικονομία.

Το Δικονομικό Δίκαιο ρυθμίζει την αρμοδιότητα των δικαστηρίων, τα ένδικα βοηθήματα με τα οποία οι πολίτες μπορούν να προσφεύγουν σε αυτά, τη διαδικασία ενώπιον των δικαστηρίων, την ισχύ και εφαρμογή των δικαστικών αποφάσεων και τα ένδικα μέσα με τα οποία μπορούν αυτές να προσβληθούν.

Η Πολιτική Δικονομία ρυθμίζεται από τον Κώδικα Πολιτικής Δικονομίας, η Ποινική από τον Κώδικα Ποινικής Δικονομίας και η Διοικητική από τον πρόσφατο Κώδικα Διοικητικής Δικονομίας και άλλους ειδικούς νόμους. Κανόνες δικονομικού δικαίου υπάρχουν όμως διάσπαρτοι και σε άλλα νομοθετήματα, οι οποίοι ρυθμίζουν ειδικές περιπτώσεις και αποκλίσεις από τους βασικούς Κώδικες.
Δήμος Καλβαρίγια

Ο **Δήμος Καλβαρίγια** ή **Δήμος Καλβαριγιά** (λιθουανικά: *Kalvarijos savivaldybė*)
είναι ένας από τους 60 δήμους της Λιθουανίας. Βρίσκεται στο νότιο τμήμα της χώρας. Πρωτευούσα του δήμου είναι η Καλβαριγιά  ή Καλβαρίγια. Έχει πληθυσμό 13.900 κατοίκους. Περιλαμβάνει τα χωριά: Γιουνγκενάι;; (Jungėnai), Γιουσεβιτσιάι;; (Jusevičiai), Σανγκρούντα;; (Sangrūda), Μικαλάουκα;; (Mikalauka), Λιουμπάβας;; (Liubavas), Σουσνινκάι;; (Sūsninkai), Μπρουκάι;; (Brukai), Μοτσκάι;; (Mockai) και Σενόγι Ραντίσκε;; Senoji Radiškė. 

## Παραπομπές


## Εξωτερικοί σύνδεσμοι
* 
*www.kalvarija.lt  Η ιστοσελίδα του δήμου Καλβαρίγια 

Κατηγορία:Δήμοι της Λιθουανίας
Καταδιωκτικό πλοίο

Το **Καταδιωκτικό** είναι μικρό ταχύπλοο πολεμικό πλοίο με ελαφρύ πυροβόλο.

Τα καταδιωκτικά του Ελληνικού Πολεμικού Ναυτικού:

*Α1 (Καταδιωκτικό)
*Α2 (Καταδιωκτικό)
*Α3 (Καταδιωκτικό)
*Α4 (Καταδιωκτικό)
*Α5 (Καταδιωκτικό)
*Α6 (Καταδιωκτικό)
*Α32 (Καταδιωκτικό)
*Αύρα ΙΙΙ (Καταδιωκτικό) Λαθρεμπορίου / 2054

Κατηγορία:Πολεμικά πλοία
Πυρηνική αντίδραση

μικρογραφία|διάγραμμα πυρηνικής αντίδρασης
**Πυρηνική αντίδραση** ονομάζεται η διαδικασία οποιασδήποτε μετατροπής των πυρήνων των ατόμων ενός στοιχείου, που συμβαίνει κυρίως μέσα σε ειδικό χώρο αντιδραστήρα ή που μπορεί να συμβεί και εκτός (πυρηνικά όπλα). Η αντίδραση αυτή συμβαίνει μεταξύ του πυρήνα (ενός ατόμου) και ενός σωματιδίου - βλήματος που εισέρχεται σ΄ αυτό από την οποία και προκύπτει μετάπτωση του στοιχείου με διαφορετικό ατομικό πυρήνα (μεταστοιχείωση).

Διακρίνονται τρεις τύποι πυρηνικών αντιδράσεων:
* Η πυρηνική σχάση,
* Η πυρηνική σύντηξη και 
* Η ραδιενεργός διάσπαση

Στις πυρηνικές αντιδράσεις οι πυρήνες των ατόμων είτε διασπώνται, οπότε γίνεται λόγος για σχάση, είτε συνενώνονται, οπότε γίνεται λόγος για σύντηξη, είτε μεταμορφώνονται, συνήθως λόγω βομβαρδισμού από άλλους πυρήνες ή σωματίδια τα νετρόνια. Επειδή τα σωματίδια του πυρήνα συγκρατούνται με ισχυρές ελκτικές δυνάμεις, μια πυρηνική αντίδραση είναι επόμενο να απελευθερώνει τεράστια ποσά ενέργειας.

Κοινό χαρακτηριστικό και των τριών τύπων πυρηνικών αντιδράσεων είναι η *μεταστοιχείωση* που συμβαίνει ανεξάρτητα της συνέχειας της αντίδρασης.

Οι "πυρηνικοί σταθμοί ισχύος" χρησιμοποιούν την ενέργεια των ελεγχόμενων πυρηνικών αντιδράσεων μέσα σε ένα πυρηνικό αντιδραστήρα  προκειμένου να παράγουν ηλεκτρική ενέργεια.

## Δείτε επίσης
* Ραδιενέργεια
* Πυρηνική ενέργεια
* Θερμοπυρηνικός αντιδραστήρας
* Αναπαραγωγός αντιδραστήρας
* Πυρηνικά όπλα

Κατηγορία:Πυρηνική φυσική
Κατηγορία:Πυρηνική χημεία
Κατηγορία:Ραδιενέργεια
Δήμος Καζλού Ρουντά

Ο **δήμος Καζλού Ρουντά** (λιθουανικά: *Kazlų Rūdos savivaldybė*) είναι ένας από τους 60 δήμους της Λιθουανίας. Βρίσκεται στο νότιο τμήμα της χώρας. Πρωτεύουσα είναι η Καζλού Ρουντά. Έχει πληθυσμό 14.900 κατοίκους. Περιλαμβάνει τα χωριά: Αντανάβας;; (Antanavas), Μπαγκοτόγι;; (Bagotoji), Γιανκάι;; (Jankai), Αζουόλου Μπούντα;; (Ąžuolų Būda), Μπεμπρουλισκές;; (Bebruliškės), Πλουτισκές;; (Plutiškės) και Μπούντα;; (Būda).

## Παραπομπές


## Εξωτερικοί σύνδεσμοι
* 
* www.kazluruda.lt η ιστοσελίδα του δήμου Καζλού Ρουντά

Κατηγορία:Δήμοι της Λιθουανίας
Πυρηνική σχάση

250px|thumb|Παράδειγμα σχάσης που προκλήθηκε από τον βομβαρδισμό ενός πυρήνα Ουρανίου-235 με θερμικό νετρόνιο. Από την αντίδραση ελευθερώνονται τρία νετρόνια.
**Πυρηνική σχάση** ονομάζεται η διαδικασία κατά την οποία ένας ασταθής ατομικός πυρήνας διασπάται σε δύο ή περισσότερους (μικρότερους) πυρήνες και σε μερικά παραπροϊόντα σωμάτια (όπως νετρόνια). Η σχάση αποτελεί μια περίπτωση μεταστοιχείωσης κατά την οποία παράγονται δύο πυρήνες με συγκρίσιμες μάζες. Στα βαρύτερα στοιχεία η σχάση είναι εξώθερμη αντίδραση αποδίδοντας στο περιβάλλον, ενέργεια ως ακτινοβολία γ και ως κινητική ενέργεια των θραυσμάτων.
## Παραπροϊόντα
Στα παραπροϊόντα της σχάσης περιλαμβάνονται και νετρόνια, που μπορούν να προκαλέσουν σχάσεις δημιουργώντας έτσι μια αυτοσυντηρούμενη αλυσιδωτή αντίδραση η οποία σε ελεγχόμενη, χαμηλή ταχύτητα παράγει εκμεταλλεύσιμη ενέργεια. Σε μη ελεγχόμενη μεγάλη ταχύτητα προκαλεί έκρηξη της οποίας η ισχύς είναι μεγαλύτερη από κάθε έκρηξη που προέρχεται από χημικές αντιδράσεις, γεγονός που βρίσκει χρήση στην κατασκευή πυρηνικών όπλων.

## Η σχάση
Η σχάση μπορεί να είναι αυθόρμητη ή να προκληθεί από άλλη αντίδραση. Ένας βαρύς πυρήνας μπορεί να κατεβάσει τη συνολική του ενέργεια αν χωριστεί σε μικρότερους πυρήνες αλλά το φράγμα δυναμικού που πρέπει να περάσει για να το επιτύχει είναι τόσο μεγάλο που καθιστά τέτοια γεγονότα πολύ σπάνια. Για παράδειγμα ο χρόνος ημιζωής για τη σχάση του 232U είναι κάπου 100 τρισεκατομμύρια χρόνια. Την ίδια στιγμή ο χρόνος ημιζωής του για α-διάσπαση είναι λιγότερο από 3 χρόνια (το κανάλι της αυθόρμητης σχάσης δεν γίνεται σημαντικό πριν Α>240). Πρώτα όμως ανακαλύφθηκε η σχάση που προκαλείται από προηγούμενη αντίδραση. Το γνωστότερο παράδειγμα είναι του 235U που αντιδρά με θερμικά νετρόνια. Συντίθεται ένας πυρήνας 236U* (ο αστερίσκος δηλώνει ότι βρίσκεται σε διεγερμένη κατάσταση). Η ενέργεια της διέγερσης που αποκτήθηκε από τη σύλληψη του νετρονίου θέτει ολόκληρο τον πυρήνα σε ταλάντωση και ως αποτέλεσμα προκαλείται σχάση σε πλήθος διαφορετικών προϊόντων. Ένα τυπικό κανάλι είναι η αντίδραση:
:~^{235}_{~92}U + n \rightarrow ^{92}_{36}Kr + ^{142}_{~56}Ba + 2n
Η ενέργεια που απελευθερώνεται σε αυτό το παράδειγμα είναι κάπου 180 MeV. Τα δύο νετρόνια που παράγονται σε αυτό το παράδειγμα (τη στιγμή της σχάσης) λέγονται *άμεσα νετρόνια* και σε αντιδιαστολή με τα *καθυστερημένα νετρόνια* που θα παραχθούν μέσω των θυγατρικών 92Kr 142Ba (ή παραγώγων τους) οι οποίοι έχουν πλεόνασμα νετρονίων (τα βαρύτερα σταθερά ισότοπά τους είναι τα ισότοπα του Κρυπτού 86Kr και του Βαρίου 138Ba).

Η διάσπαση του ατόμου επιτεύχθηκε για πρώτη φορά από τον Φριτς Στράσσμαν το 1938, ενώ είχε προηγούμενα μελετηθεί θεωρητικά από τον Ενρίκο Φέρμι το 1934.

## Δείτε επίσης
* Πυρηνική Φυσική
* Πυρηνική αντίδραση
* Πυρηνική ενέργεια
* Πυρηνική σύντηξη

Σχάση
Κατηγορία:Πυρηνική χημεία
Κατηγορία:Ραδιενέργεια
Αγάθος (περιπολικό)

**Υποκελευστής Αγάθος ([[Περιπολικό]]) / Ρ-231**

 
Δωρέα της Εταιρείας "ΖΕΥΣ-ΑΔΕΛΦΟΙ ΠΑΤΕΡΑ". 
Ναυπηγήθηκε στα ελληνικά ναυπηγεία 'LAΜBRO-ZEH'. 
Παρελήφθη στις 23 Ιανουαρίου 1982 από τον ΣΕΑ/Μ Ν. Μοσχούτη. 
Χρησιμοποιήθηκε μόνο για εκπαίδευση χειρισμών των αξιωματικών ΣΕΑ/Μ λόγω προβλημάτων ταχύτητος και κραδασμών. Παροπλίσθηκε στις 8 Μαρτίου 1989.

## Εξωτερικοί σύνδεσμοι
* http://www.hellasarmy.gr/ 

Κατηγορία:Ελληνικά περιπολικά πλοία
Άγιος Γεώργιος (ναρκαλιευτικό)

Το  ***Άγιος Γεώργιος*** ήταν ένα ελληνικό ιστιοφόρο αλιευτικό το οποίο και επιτάχθηκε για ανάγκες του Πολεμικού Ναυτικού και των συμμαχικών δυνάμεων στη περίοδο 1941 - 1944. Μετά τον κατάπλου του στη Μέση Ανατολή εξοπλίσθηκε ανάλογα για ναρκαλιεία και τέθηκε στη διάθεση των Συμμαχικών Δυνάμεων. Μαζί με το Θάλεια παρελήφθη στη Μέση Ανατολή στις 22 Αυγούστου 1941.

Τα επίτακτα πλοία, διαφόρων τύπων, που είχαν μετασκευαστεί για να χρησιμοποιηθούν για την αλιεία μαγνητικών ναρκών ήταν: Αλκανέτ, Χρήστος, Θάλεια Ι, Σεβαστή, Λίβανος, **Άγιος Γεώργιος**, Λύκος, Τασία και Παλλάς.

Επέστρεψε στην Ελλάδα μετά την απελευθέρωση οπότε και διαγράφηκε από την δύναμη του τότε Βασιλικού Ναυτικού (πριν από τον Οκτώβριο του 1944).

Κατηγορία:Ελληνικά Ναρκαλιευτικά
Κατηγορία:Ελληνικά επίτακτα πλοία
Κατηγορία:Ελληνικά πολεμικά πλοία του Β' Παγκοσμίου Πολέμου
Ρυμουλκό

thumb|250 px|right|Το ρυμουλκό λιμένος ''Le Four'' στο λιμάνι της Βρέστης

[thumb|299 px|right|Το ρυμουλκό λιμένος ''Aspelia'' της Αρχής Λιμένων [Κύπρος|Κύπρου στο λιμάνι της Λεμεσού]]
**Ρυμουλκό** (Ρ/Κ), (*Tugboat* ή *towboat*), είναι ένα μικρό μηχανοκίνητο πλοίο με ισχυρές μηχανές για ρυμουλκήσεις (*towing*) ή και προώσεις (*pushing*) διακρινόμενο σε μικρό ρυμουλκό **λιμένος** (*harbour tug*), ρυμουλκό **ανοικτής θάλασσας** (*high tug* ή *deep seas tug*), ρυμουλκό διώρυγας (*canal tug*), ρυμουλκό δεξαμενών (*dock tug*) κ.ά.

## Σχέση ρυμουλκού - ρυμουλκουμένου
Όταν η ρυμούλκηση γίνεται εκούσια, δηλαδή με πρωτοβουλία του προς ρυμούλκηση πλοίου, η σχέση ρυμουλκού - ρυμουλκουμένου (tugboat and tow) ρυθμίζεται ως εξής:
# Το ρυμουλκούμενο πλοίο (σκάφος) διατάζει το ρυμουλκό για οποιαδήποτε κίνηση.
# Το ρυμουλκούμενο σκάφος κατευθύνει το ρυμουλκό για ασφαλή ναυσιπλοΐα.
# Αν αντίθετα, το ρυμουλκό κατευθύνει για ασφαλή ναυσιπλοΐα, τότε αυτό είναι υπεύθυνο για κάθε επερχόμενη ζημιά στο ρυμουλκούμενο.
# Αν το ρυμουλκό υποστεί ναυτικό ατύχημα κατά τη διάρκεια της ρυμούλκησης, το ρυμουλκούμενο πλοίο θα πρέπει να αποδείξει ότι το ατύχημα οφειλόταν σε αμέλεια ή ανικανότητα του Ρ/Κ.

## Ρ/Κ Ελληνικού πολεμικού ναυτικού
Τα Ρυμουλκά του Ελληνικού Πολεμικού Ναυτικού είναι:
* Άγιος Ηλίας (Ρυμουλκό)
* Αδάμαστος (Ρυμουλκό) / Α-411
* Αίας Ι (Ρυμουλκό) / Ρ/Κ1, Ρ/Κ7, Α406
* Αίας ΙΙ (Ρυμουλκό) / Α-374, Α-412
* Αιγεύς Ι (Ρυμουλκό) / Α-446
* Αιγεύς ΙΙ (Ρυμουλκό) / Α-438
* Αμαζών (Ρυμουλκό) / 36 - Επίτακτο
* Ανταίος(Ρυμουλκό) / Α/Κ-3, Α-407
* Άτλας (Ρυμουλκό) / Ρ/Ν-2, Α-408
* Ατρεύς (Ρυμουλκό) / Α-439
* Ατρόμητος (Ρυμουλκό) / Α-410
* Αχιλλεύς ΙΙ (Ρυμουλκό) / Α-409, 117, Ρ/Κ 4 
* Βούρλα (Ρυμουλκό)
* Γίγας (Ρυμουλκό) / Α-432
* Δαναός (Ρυμουλκό) / Α-427
* Διομήδης (Ρυμουλκό) / Α-440
* Ευτυχία (Ρυμουλκό) / 36 - Επίτακτο
* Ηρακλής ΙΙ (Ρυμουλκό)
* Ηρακλής ΙΙΙ (Ρυμουλκό)
* Ηρακλής IV (Ρυμουλκό) / Α-423
* Ιάσων Ι (Ρυμουλκό) / Α-424
* Κάδμος (Ρυμουλκό) / Α-428
* Κένταυρος Ι (Ρυμουλκό) - Επίτακτο
* Κένταυρος ΙΙ (Ρυμουλκό) / 6, Α-120, Α-424
* Κεραυνός ΙΙ (Ρυμουλκό) - Επίτακτο
* Κύκλωψ Ι (Ρυμουλκό) - 45
* Κύκλωψ ΙΙ (Ρυμουλκό) - Ρ/Κ 7, Α-426
* Μίνος (Ρυμουλκό) / Α-436
* Μινώταυρος (Ρυμουλκό) / Ρ/Κ 10, Α-421 
* Νίσυρος Ι (Ρυμουλκό)
* Πελίας (Ρυμουλκό) / Α-437
* Περσεύς ΙΙ (Ρυμουλκό) / Ρ/Κ 8, Α-429
* Περσεύς ΙΙΙ (Ρυμουλκό) / Α-429
* Πηλεύς (Ρυμουλκό) / Α-413
* Πόρος (Ρυμουλκό) / ΒΒ6
* Σύρος ΙΙ (Ρυμουλκό) / 36 - Επίτακτο
* Τιτάν Ι (Ρυμουλκό) / 88
* Τιτάν ΙΙ (Ρυμουλκό) / Ρ/Κ9
* Τιτάν ΙΙΙ (Ρυμουλκό)
* Τιτάν IV (Ρυμουλκό) / Α-431

## Δείτε επίσης
* Ρήτρα ρυμουλκών
* Επιθαλάσσια αρωγή
* Ναυαγοσωστικό

## Εξωτερικοί σύνδεσμοι

Κατηγορία:Βοηθητικά πλοία
Κατηγορία:Πολεμικά πλοία
Κατηγορία:Εξοπλισμός λιμένων
Μεταστοιχείωση

Με τον όρο **µεταστοιχείωση** στην Πυρηνική φυσική χαρακτηρίζεται η μετατροπή ενός χημικού στοιχείου σε κάποιο άλλο στοιχείο.

Μια τέτοια μετατροπή στοιχείου μπορεί να γίνει μόνο όταν αλλάξει ο αριθμός πρωτονίων του πυρήνα του ατόμου του, οπότε και διαφοροποιείται ο ατομικός αριθμός του στοιχείου.

Οι πυρηνικές αντιδράσεις προκαλούν αυτήν ακριβώς την αλλαγή του αριθμού των πρωτονίων που περιέχει ο πυρήνας ενός στοιχείου. Έτσι προκύπτει ένα διαφορετικό στοιχείο με δικό του πλέον ατομικό αριθμό.

Κατά τη  **μεταστοιχείωση** ενδέχεται να δημιουργηθούν και τεχνητά στοιχεία δηλαδή χημικά στοιχεία που όμως δεν υπάρχουν "θεωρητικά" στη φύση. Χαρακτηριστικό τέτοιο παράδειγμα μεταστοιχείωσης αποτελεί η παραγωγή πλουτωνίου με βομβαρδισμό ουρανίου από νετρόνια μέσα στον πυρηνικό αναπαραγωγικό αντιδραστήρα.

*Γενικά η μεταστοιχείωση αποτελεί πηγή αξιοποίησης πυρηνικής ενέργειας.

## Δείτε επίσης
*Ραδιενέργεια
*Περιοδικός πίνακας
*Αλχημεία

## Εξωτερικοί σύνδεσμοι

Κατηγορία:Πυρηνική φυσική
Κατηγορία:Πυρηνική χημεία
Κατηγορία:Ραδιενέργεια
Ραδιοϊσότοπο

**Ραδιοϊσότοπο** ή **ραδιενεργό ισότοπο** ονομάζεται κάθε ισότοπο ενός χημικού στοιχείου, που είναι ασταθές και διασπάται εκπέμποντας ραδιενέργεια. Συνεπώς, με τον όρο αυτό χαρακτηρίζεται η ραδιενεργή μορφή που μπορεί να παρουσιάζει κάποιο χημικό στοιχείο. 

Οι πυρηνικοί φυσικοί δημιουργούν τεχνητά ραδιοϊσότοπα, ακτινοβολώντας κάποιο στοιχείο με νετρόνια ή άλλα σωματίδια.Τα ραδιοϊσότοπα χρησιμοποιούνται ως ασθενείς πηγές ραδιενέργειας στην πυρηνική ιατρική, τη βιομηχανική ραδιογραφία κ.ά. Η παραγωγή, μεταφορά, και διάθεση αυτών γίνεται υπό καθορισμένα μέτρα ασφαλείας.Τα χρησιμοποιημένα ραδιοϊσότοπα αποτελούν πυρηνικά κατάλοιπα.
## Ραδιοϊσότοπα
Τα ραδιοϊσότοπα είναι τα παρακάτω:

## Παραπομπές

## Πηγές
* *Λεξικό των Επιστημών*, Neil Ardley σ. 37 - Εκδ. ΕΡΕΥΝΗΤΕΣ Αθήνα

## Εξωτερικοί σύνδεσμοι

Κατηγορία:Ραδιενέργεια
Ισπάλα Φεκένια

Η **Ισπάλα Φεκένια** (Λατινικά: *Hispala Faecennia*) υπήρξε περίφημη Ρωμαία εταίρα του 2ου αιώνα π.Χ., η οποία απεκάλυψε τις καταστροφές που είχαν προκληθεί στη Ρώμη κατά τον πανηγυρισμό των Μυστηρίων του Βάκχου.

Τα των μυστηρίων αυτών αποκάλυψε πρώτα στον εραστή της Εμπούτιους, προκειμένου ν' αποτρέψει τη μύησή του. Εκείνος στη συνέχεια έσπευσε και ενημέρωσε τον ύπατο Ποστούμιο ο οποίος και την κάλεσε σε ανάκριση. Η Ισπάλα επιβεβαίωσε τις κατηγορίες της και ακολούθησαν πρώτα ανακρίσεις και στη συνέχεια καταδίκες πολλών ρωμαίων πολιτών.

Η Εταίρα Ισπάλα η οποία αρχικά ήταν δούλη από τις μαρτυρίες αυτές αμείφθηκε με 100.000 σεστέρτια και απέκτησε τα δικαιώματα της Ρωμαίας δέσποινας.

## Παραπομπές
*''Hispala Faecennia'', στο έργο Ab Urbe Condita του ιστορικού Τίτου Λίβιου.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.9ος, σελ.1015.

Κατηγορία:Γυναίκες στην Αρχαία Ρώμη
Κατηγορία:Αρχαίες εταίρες
Τιθωνός

Ο **Τιθωνός** κατά την ελληνική μυθολογία ήταν γιος του βασιλιά της Τροίας Λαομέδοντα και της Στρυμούς. Τον αγάπησε η Ηώς και οι θεοί του χάρισαν την αθανασία, αλλά όχι και την αιώνια νεότητα.

Η Ηώς απήγαγε τον Τιθωνό μαζί με τον Γανυμήδη, κατά μία εκδοχή, για να τους καταστήσει εραστές της. Ο Τιθωνός και η Ηώς απέκτησαν μαζί δύο τέκνα, τον Μέμνονα και τον Ημαθίωνα. Ωστόσο όταν ο Δίας κράτησε τον Γανυμήδη για τον εαυτό του, η Ηώς τον παρεκάλεσε να κάνει τον Τιθωνό αθάνατο, αλλά ξέχασε να του ζητήσει να τον διατηρήσει και νέο. Ο Τιθωνός λοιπόν έφθασε σε έσχατο γήρας, και έτσι η Ηώς, που ως θεά ήταν και αθάνατη και αιώνια στην ίδια ηλικία, δεν μπορούσε πια να τον βλέπει. Τότε οι θεοί τον λυπήθηκαν και τον μεταμόρφωσαν σε ένα ζαρωμένο έντομο, που απλώς μιλά ακατάπαυστα, ανίκανο για νεανική δράση: το έντομο αυτό είναι ο τζίτζικας.

Ορισμένοι μυθογράφοι υποστηρίζουν ότι ο Τιθωνός είχε στη γη και μία θνητή σύζυγο, την Κισσία.

## Στον πολιτισμό
* Ο αστεροειδής 6998 Τιθωνός (6998 Tithonus), που ανακαλύφθηκε το 1977, πήρε το όνομά του από τον μυθικό αυτόν αθάνατο πρίγκηπα.
* Ένα νεοανακαλυφθέν ποίημα της Σαπφούς για τον Τιθωνό είναι το τέταρτο πλήρως σωζόμενο ποίημά της. Πρωτοδημοσιεύθηκε από τον Martin West στο *Times Literary Supplement*, 21 ή 24 Ιουνίου 2005.
* Ο μύθος ενέπνευσε το ποίημα *Tithonus* (αρχικώς *Tithon*) του Άλφρεντ Τέννυσον (1859), από ένα στίχο του οποίου ο Άλντους Χάξλεϋ έδωσε τον τίτλο *After Many a Summer Dies the Swan* σε ολόκληρο μυθιστόρημά του (1939).
* Και ένα ομώνυμο επεισόδιο ("Tithonus") της τηλεοπτικής σειράς *Χ-files* έχει υπόθεση εμπνευσμένη από τον αρχαίο μύθο.

## Παραπομπές


## Εξωτερικοί σύνδεσμοι
* 

Τιθωνος
Κατηγορία:Τρώες
Υγρές Νύχτες

Οι ***Υγρές Νύχτες*** είναι το πρώτο βιβλίο του Φρέντυ Γερμανού, που το έγραψε ανάμεσα στα 17 και τα 26 του χρόνια, αλλά δεν το τύπωσε, διότι δεν έβρισκε εκδότη. Κυκλοφόρησε πολύ αργότερα, το 1998, ένα χρόνο πριν τον θάνατό του, από τις Εκδόσεις Καστανιώτη.

## Παρουσίαση
Το βιβλίο αυτό, βαθιά αυτοβιογραφικό, είναι η απεικόνιση της μετεμφυλιακής Αθήνας. Τα ερείπια των Δεκεμβριανών, τα ψυχικά και σωματικά τραύματα του Εμφυλίου και τα έντονα πολιτικά συμπλέγματα της εποχής εγκλώβισαν τους ήρωες του βιβλίου στην πραγματικότητα της πρώιμης ψυχροπολεμικής περιόδου, που βρήκε την Ελλάδα ρημαγμένη.

Ο ίδιος ο συγγραφέας αναφέρει για το βιβλίο του: *"Τότε νόμιζα πως έγραφα διηγήματα. Τώρα, βλέποντάς το από την άλλη άκρη του τούνελ, νιώθω ότι έγραψα, πάλι, ένα βιβλίο εποχής. Μόνο που εδώ οι ήρωες, τα ιστορικά πρόσωπα του βιβλίου, είναι άνθρωποι που τους άγγιξα, στα 17 μου χρόνια, που περπάτησα δίπλα τους και που κάποια στιγμή σκούπισα μ' ένα μαντίλι τα δάκρυά τους. Τότε δεν είχαμε ακόμα χαρτομάντιλα...".*

Στο εξώφυλλο του βιβλίου, που αποτελεί σύνθεση του Αντώνη Αγγελάκη σε μια φωτογραφία του Γιώργου Μονογιούδη για το περιοδικό "Γυναίκα", απεικονίζεται ο συγγραφέας, σε μεγάλη ηλικία, να σκύβει με κρυμμένα μάτια πάνω από τη γραφομηχανή του με φόντο μια νυχτερινή εικόνα της Αθήνας του '50.

### Υπόθεση
Το βιβλίο χωρίζεται σε οχτώ κεφάλαια-διηγήματα που αφορούν ερωτικές ιστορίες, τις οποίες ο συγγραφέας έζησε και άκουσε την περίοδο που, έχοντας παρατήσει το Βαρβάκειο, άρχισε να σεργιανίζει στην Ομόνοια με πυρήνα το καμπαρέ Ριτς. Κυρίαρχη ιστορία είναι αυτή της Δάφνης και του Τζόνυ, μια αληθινή ιστορία που ο συγγραφέας την έζησε στην εφηβεία του «νύχτα προς νύχτα». Ξετυλίγεται το 1951, την εποχή που η κυβέρνηση Πλαστήρα υπογράφει την εκτέλεση του Μπελογιάννη και στο Ριτς ένας Αμερικανός αξιωματικός ερωτεύεται μια Ελληνίδα αρτίστα του καμπαρέ. Ο έρωτάς τους θα βρει εμπόδια στις πολιτικές γραφειοκρατίες της εποχής, το ίδιο άδικα με όσους άμαχους έχαναν τη ζωή τους στον Εμφύλιο από αδέσποτες σφαίρες. 

## Παραπομπές


Κατηγορία:Ελληνικά μυθιστορήματα
Κατηγορία:Μυθιστορήματα του 1998
Ισφαχάν

Η **Ισφαχάν** η **Εσφαχάν** (περσ.: اصفهان, αποδίδεται ιστορικά και **Ισπαχάν,** αρχαία ελληνικά: **Ασπάδανα**) είναι σημαντική πόλη και παλιά πρωτεύουσα της Περσίας, του σημερινού Ιράν. Είναι η Ασπάδανα της αρχαιότητας. Βρίσκεται σχεδόν στο κέντρο της χώρας και σε ίση σχεδόν απόσταση από την Κασπία θάλασσα και τον Περσικό κόλπο. Είναι η τρίτη παλαιότερη πόλη της χώρας, στην οποία μια εβραϊκή αποικία εγκαταστάθηκε πριν από περίπου 2.500-2.700 χρόνια.

## Ιστορία
Κατά τη περίοδο της μεγάλης της ακμής, στα τέλη του 16ου και αρχές του 17ου αιώνα αποτελούσε μια από τις σημαντικότερες ασιατικές πόλεις με πληθυσμό που προσέγγιζε τότε το ένα εκατομμύριο και με μεγαλοπρεπή ανάκτορα και άλλα δημόσια κτίρια από τα οποία μερικά σώζονται μέχρι σήμερα. Την περίοδο της ακμής της ονομαζόταν και Νεσφ-ι-Τζαχάν, δηλαδή «μισός κόσμος» και εικάζεται πως διέθετε 163 τζαμιά, 48 θρησκευτικές σχολές, 1.801 μαγαζιά και 263 δημόσια λουτρά, έχοντας πληθυσμό περίπου 600.000 κατοίκους.

Το 1772 η Ισφαχάν καταστράφηκε από τους Αφγανούς. Κατά τη διάρκεια του Α΄ Παγκοσμίου Πολέμου περιήλθε αρχικά στους Ρώσους (1915) και αργότερα το 1917 από τους συμμάχους από τους οποίους και αποδόθηκε στη Περσία.

## Οικονομία και δημογραφικά στοιχεία
Στην περιοχή αυτή υπάρχει σημαντική βιομηχανία μεταξωτών, χαλιών, οπλουργίας κ.ά. που την καθιστούν αξιόλογο εμπορικό κέντρο. Το 1950 οι κάτοικοί της αριθμούσαν περί τους 220.000. Το 1976 αριθμούσαν 661.510 και ήταν η δεύτερη σε πληθυσμό πόλη μετά την σύγχρονη πρωτεύουσα Τεχεράνη, από την οποία απέχει περίπου 350 χλμ. Σήμερα είναι η τρίτη σε πληθυσμό πόλη, μετά την Τεχεράνη και το Μασχάντ.

Η Ισφαχάν αποτελεί πρωτεύουσα και του ομώνυμου διοικητικού διαμερίσματος της χώρας με έκταση 104.650 τ.χλμ.

Η σύγχρονη πόλη διακρίνεται για την παρουσία σημαντικής βιομηχανίας, ειδικότερα στη κλωστοϋφαντουργία, στη χαλυβουργία και στις χειροτεχνίες.

## Παραπομπές


## Πηγές
* "Μεγάλη Ελληνική Εγκυκλοπαίδεια Δρανδάκη" τομ.ΙΓ΄, σελ.264

## Εξωτερικοί σύνδεσμοι

* Δήμος Ισφαχάν 

Κατηγορία:Πόλεις του Ιράν
Σκάνδαλο Χατζηπάνου

thumb|275px|Πρωτοσέλιδο της εφημερίδας ''Ελευθερία'' της 16ης Φεβρουαρίου 1951
Το **σκάνδαλο Χατζηπάνου**, γνωστό και ως «**υπόθεσις των καυσίμων**», ήταν μια υπόθεση διαφθοράς που απασχόλησε την κοινή γνώμη, την πολιτική και τα δικαστήρια το 1950. Ο Πάνος Χατζηπάνος ήταν επί σειρά ετών βουλευτής Ευβοίας και Υπουργός Μεταφορών στις διαδοχικές κυβερνήσεις συνεργασίας Κόμματος των Φιλελευθέρων και Λαϊκού Κόμματος υπό τον Θ. Σοφούλη και μετά τον θάνατο του τελευταίου υπό τον Αλ. Διομήδη από τις 20 Ιανουαρίου 1949 ως τις 6 Ιανουαρίου 1950 οπότε και παραιτήθηκε όλη η κυβέρνηση.

Η ελληνική κυβέρνηση είχε αναθέσει μετά την απελευθέρωση από τα γερμανικά στρατεύματα κατοχής στην Κοινοπραξία Εταιρειών Πετρελαιοειδών, κοινοπραξία όλων των εταιρειών πετρελαιοειδών της Ελλάδας, την εισαγωγή και διανομή πετρελαίου στη χώρα. Τον Ιανουάριο όμως του 1949 αποφασίστηκε από το Υπουργείο Μεταφορών ως πιο συμφέρουσα λύση να διακοπεί η συνεργασία και να ανατεθεί η διανομή του πετρελαίου σε ιδιώτες μετά από μειοδοτικό διαγωνισμό. Αφού διενεργήθηκαν οι διαγωνισμοί και αναδείχθηκαν οι μειοδότες, ο Υπουργός Π. Χατζηπάνος αρνήθηκε να επικυρώσει τις συμβάσεις με τους μειοδότες και προτίμησε παρά τις συστάσεις υψηλόβαθμων στελεχών του Υπουργείου να αναθέσει τη διανομή απ’ ευθείας σε μια εταιρεία, στην οποία εταίρος ήταν και μια «οικοκυρά», η Όλγα Κυριαζοπούλου, γνωστή του Υπουργού.

Η Βουλή συνέστησε προανακριτική επιτροπή για να διερευνήσει τις κατηγορίες κατά του Χατζηπάνου και τελικά με απόφασή της στις 21 Ιουλίου 1950 τον παρέπεμψε στο Ειδικό Δικαστήριο (Υπουργοδικείο) με την κατηγορία της απιστίας κατά του Δημοσίου με το σκεπτικό ότι από την απευθείας ανάθεση ζημιώθηκε το Δημόσιο, του οποίου το συμφέρον είχε ταχθεί να προασπίζει ο Υπουργός, επειδή πλήρωνε υψηλότερο τίμημα για τη μεταφορά του πετρελαίου.

Η δίκη στο Ειδικό Δικαστήριο ξεκίνησε στις 11 Ιανουαρίου 1951. Στις 15 Φεβρουαρίου 1951 το Ειδικό Δικαστήριο κήρυξε τον Πάνο Χατζηπάνο ένοχο απιστίας κατά του Δημοσίου άνευ ιδιοτελείας και τον καταδίκασε σε φυλάκιση δύο μηνών με τριετή αναστολή. Το δικαστήριο έκρινε ότι ο Χατζηπάνος με την απ’ ευθείας ανάθεση ζημίωσε το Δημόσιο, δεν αποδείχθηκε όμως ότι αποκόμισε ο ίδιος προσωπικό όφελος από αυτήν. Οι συγκατηγορούμενοί του Όλγα Κυριαζοπούλου και Βασίλειος Σκόπας κηρύχθηκαν ένοχοι για ηθική αυτουργία και συνέργεια στην απιστία του Χατζηπάνου, επειδή τον έπεισαν και τον βοήθησαν να την διαπράξει αντίστοιχα, και καταδικάστηκαν σε φυλάκιση δύο μηνών η πρώτη και ενός μηνός ο δεύτερος με τριετή αναστολή.

Το σκάνδαλο Χατζηπάνου ήταν η δεύτερη περίπτωση καταδίκης Υπουργού από το Ειδικό Δικαστήριο στην ιστορία του νέου ελληνικού κράτους μετά τα Σιμωνιακά του 1876.

## Πηγές
* Φύλλα των εφημερίδων της εποχής *Εμπρός* και *Ελευθερία* από το αρχείο της Εθνικής Βιβλιοθήκης http://efimeris.nlg.gr/ns/main.html

Χατζηπανου
Χατζηπανου
Χατζηπανου
Κατηγορία:1951
Επίθετο

Το **επίθετο** είναι το μέρος του λόγου που δείχνει ένα χαρακτηριστικό, μια ιδιότητα ή μια ποιότητα στο ουσιαστικό της πρότασης (π.χ. το μεγάλο σπίτι, η *πράσινη* πόρτα, ο όμορφος άνθρωπος). 

Το επίθετο σε ορισμένες περιπτώσεις χρησιμοποιείται χωρίς το ουσιαστικό όταν αυτό εννοείται από τους συμμετέχοντες π.χ. Τα μικρά (εννοείται παιδιά) χρειάζονται φροντίδα. Έχει τρία γένη, αρσενικό (π.χ. *ο* φανταστικ*ός*), θηλυκό (π.χ. *η* φανταστικ*ή*) και ουδέτερο (π.χ. *το* φανταστικ*ό*) και δύο αριθμούς: ενικό και πληθυντικό. Συντακτικά το επίθετο μπορεί να αποτελέσει υποκείμενο, αντικείμενο, κατηγορούμενο και γενικά λαμβάνει περίπου τους ίδιους συντακτικούς ρόλους με ένα ουσιαστικό. Επίσης αποτελεί επιθετικός ομοιόπτωτος προσδιορισμός σε ένα ουσιαστικό, ενώ μπορεί να αποτελέσει και κατηγορηματικός προσδιορισμός στα αρχαία ελληνικά αν δίνει μια παροδική ιδιότητα, ή αν ανήκει στην ομάδα των επιθέτων πᾶς, ἄπας, σύμπας, ὄλος, ἄκρος, αὐτός, μέσος, ἔσχατος, ἔκαστος, ἄλλος, ἔρημος και δεν έχει άρθρο.

Έχει επίσης *βαθμούς*, που χρησιμεύουν στη σύγκριση. Οι βαθμοί είναι ο θετικός (π.χ. φτωχός), ο συγκριτικός (π.χ. φτωχότερος, πιο φτωχός) και υπερθετικός (π.χ. φτωχότατος, ο πιο φτωχός)

Υπάρχουν πολλοί τρόποι για να κλίνεις ένα επίθετο:
*Επίθετα σε -ος -η -ο:
        Ενικός: 	-ος -η -ο
        Πληθυντικός:  -οι -ες -α, -ων -ων -ων, -ους -ες -ε
* Επίθετα σε -ος -α -ο:	
        Ενικός:	-ος -α -ο, -ου -ας -ου, -ο -α -ο
        Πληθυντικός:	-οι -ες -α, -ων -ων -ων, -ους -ες -ε
* Επίθετα σε -ός -ιά -ό:
        Ενικός:	-ός -ιά -ό, -ού -ιάς -ού, -ό -ιά -ι
        Πληθυντικός:	-οί -ές -ά, -ών -ών -ών, -ούς -ές -υ
* Επίθετα σε -ύς -ιά -ύ:
        Ενικός:	-ύς -ιά -ύ, -~ -ιάς -~, -ύ -ιά -ύ
        Πληθυντικός:	-ιοί -ιές -ιά, -ιών -ιών -ιών, -ιούς -ιές -ιά
* Επίθετα σε -ής -ιά -ί:
        Ενικός:	-ής -ιά -ί, -ιού/-ή -ιάς -ιού/-ή, -ή -ιά -ί
        Πληθυντικός:	-ιοί -ιές -ιά, -ιών -ιών -ιών, ιούς -ιές, -ιά
* Επίθετα σε -ης -α -ικο 
        Ενικός:	-ης -α -ικο, -η -ας -ικου, -η -α ικο
        Πληθυντικός:	-ηδες -ες -ικα, -ηδων -~ -ικων, -ηδες -ες -ικα

## Ανώμαλα επίθετα
Ανώμαλα είναι τα επίθετα τα οποία δεν κλίνονται σύμφωνα με τους κανόνες της γραμματικής. Το γνωστότερο από αυτά είναι το επίθετο πολύς, το οποίο δεν έχει κλητική. Στον παρακάτω πίνακα φαίνεται η κλίση του.

## Εξωτερικοί σύνδεσμοι

Κατηγορία:Μέρη του λόγου
Κατηγορία:Συντακτικό
Κατηγορία:Γραμματική
Άγιος Σπυρίδων (πλοίο)

Το ** Άγιος Σπυρίδων** ήταν επίτακτο επιβατηγό πλοίο, ιδιοκτησίας *Γεωργίου Χαλκιά*. Συμμετείχε στις επιχειρήσεις των Συμμάχων στην απόβαση της Νορμανδίας μαζί με τις κορβέτες Τομπάζης και Κριεζής.

Αγιος Σπυρίδων (επίτακτο)
Αγιος Σπυρίδων
Επίτακτο

**Επίτακτο** ονομάζεται κάθε Πολεμικό πλοίο του Ναυτικού που εντάχθηκε μετά από επίταξη και μπορεί να είναι επιβατηγό, φορτηγό ή βοηθητικό.

Επίτακτα πλοία του Ελληνικού Πολεμικού Ναυτικού υπήρξαν τα:
* Άγιος Σπυρίδων (Επίτακτο) / Επιβατηγό
* Αδριατικός (Εύδρομο) / Επίτακτο 
* Αθήναι ΙΙ (Εύδρομο) / Επίτακτο 
* Αιγιαλεία ΙΙ (Ναρκαλιευτικό) / Επίτακτο 
* Αλέξανδρος Ζ' (Ναυαγοσωστικό) / Επίτακτο
* Αλκανέτ (Ναρκαλιευτικό) / Επίτακτο
* Αμαζών (Ρυμουλκό) / 36 - Επίτακτο
* Άνδρος Ι (πλωτό νοσοκομείο)/ Επίτακτο
* Άρης ΙΙΙ (Ναρκοθέτις) / Επίτακτο
* Αρκαδία (εύδρομο)  / Επίτακτο
* Αττική (επίτακτο) / Επιβατηγό / Πλωτό Νοσοκομείο
* Αυγή (περιπολικό)  / Επίτακτο
* Αφροδίτη (περιπολικό) / Επίτακτο 
* Ζάκυνθος Ι (επίτακτο) / Επιβατηγό
* Ιωνία ΙΙ (επίτακτο) / Επιβατηγό

## Εξωτερικοί σύνδεσμοι

Κατηγορία:Πολεμικά πλοία
Αγχίαλος (παράκτιο βοηθητικό)

**Αγχίαλος ([[Παράκτιο βοηθητικό]] - [[Επίτακτο]]) Α-303, 28**

Πρώην ‘FT28’. Πρώην ‘APC65’.

Κατασκευάστηκε στις Η.Π.Α. στα Ναυπηγεία ‘Bristol Yacht Building’. 	Ομοίου τύπου πλοία ‘Αγχίαλος’, ‘Δίστομον’,  ‘Ελασσών’, ‘Βελεστίνον’, ‘Καλάβρυτα’ και ‘Λέχοβον’. Από το 1943 στο Ελληνικό Ναυτικό. Χρησιμοποιήθηκε για μεταφορά προσωπικού και ως πλοίο ποντίσεως σημαντήρων στις επιχειρήσεις ναρκαλιείας. Εκποιήθηκε το 1963.

Κατηγορία:Ελληνικά βοηθητικά πλοία
Κατηγορία:Ελληνικά πολεμικά πλοία του Β' Παγκοσμίου Πολέμου
Κατηγορία:Αγχίαλος
Παράκτιο βοηθητικό

Πολεμικό Πλοίο ανεφοδιασμού.

Τα Παράκτια βοηθηικά του Ελληνικού Πολεμικού Ναυτικού:
* Αγχίαλος (παράκτιο βοηθητικό) Α-303, 28
* Βελεστίνον (Παράκτιο βοηθητικό) / Φ/Τ 11
* Δίστομον (Παράκτιο βοηθητικό) 15
* Ελασσών (Παράκτιο βοηθητικό) 12
* Καλάβρυτα (Παράκτιο βοηθητικό) 13
* Λέχοβον (Παράκτιο βοηθητικό) 24

Κατηγορία:Πολεμικά πλοία
Αγχίαλος

Το όνομα **Αγχίαλος** μπορεί ν΄ αναφέρεται στα ακόλουθα:

* Αγχίαλος (μυθολογία), πρόσωπο της ελληνικής μυθολογίας
* Αγχίαλος (Βουλγαρία), αρχαία πόλη στα παράλια του Εύξεινου Πόντου (σήμερα Πομόριε).
* Νέα Αγχίαλος, κωμόπολη της Περιφερειακή Ενότητα Μαγνησίας.
* Αγχίαλος Θεσσαλονίκης, χωριό της Περιφερειακή Ενότητα Θεσσαλονίκης.
* Αγχίαλος (παράκτιο βοηθητικό), σκάφος του ελληνικού πολεμικού ναυτικού.

Κατηγορία:Αποσαφηνίσεις ονομάτων
Αγών (κανονιοφόρος)

Η κανονιοφόρος **Αγών** Ρ-66 (πρώην THESEUS P 6056) είναι πλοίο τύπου '420' (Blockbridge) το οποίο κατασκευάστηκε στα ναυπηγεία ‘Germany –Roland Warlt, Bremen – Hemelinqen’. Στην ενεργεία από τις 15 Αυγούστου 1963. Ύψωση Ελληνικής Σημαίας στις 8 Νοεμβρίου 1963 στο Ναύσταθμο Κρήτης. Ιδίου τύπου πλοία ‘ΑΓΩΝ’ και ‘ΚΑΡΤΕΡΙΑ ΙΙΙ’

Κατηγορία:Ελληνικές Κανονιοφόροι
Α (κανονιοφόρος)

Η κανονιοφόρος **Α** (πρώην *Σφακτηρία ΙΙ*) ναυπηγήθηκε στη Γαλλία το 1880 ειδικά για τις ανάγκες ναυτικών επιχειρήσεων στην περιοχή του Αμβρακικού κόλπου. Μετονομάσθηκε σε κανονιοφόρο «Α» το 1881, όταν έγινε η παραλαβή των ατμοβαρίδων Άκτιον και Αμβρακία. Ήταν όμοιου τύπου με τις κανονιοφόρους Β, Γ και Δ.

Οι επακόντιες τορπίλες αφαιρέθηκαν μετά απο λίγο καιρό.

Χρησιμοποιήθηκε στην περιοχή του Ιονίου κατά τη διάρκεια των Ελληνοτουρκικών Πολέμων του 1897 και του 1912-13. Παροπλίστηκε το 1915 και πουλήθηκε το 1921.

## Πηγές
*http://www.istoria.gr
*Conway's All the World's Fighting Ships, 1906-1922
*Περ. Πτήση&Διάστημα "Διοίκηση Ταχέων Σκαφών - Μια περιήγηση στην ιστορία"

Κατηγορία:Ελληνικές Κανονιοφόροι
Κατηγορία:Ελληνικά πολεμικά πλοία του Α' Παγκοσμίου Πολέμου
Αλυσίδα (Αθήνας)

Η **Αλυσίδα** ήταν παλιό τοπωνύμιο περιοχής της Αθήνας που μεταβλήθηκε αργότερα σε συνοικία σχεδόν στο τέρμα της σημερινής οδού Πατησίων. Κατά την επικρατέστερη γνώμη το όνομα «Αλυσίδα» προήλθε από την αλυσίδα με την οποία φρασσόταν τότε ο δρόμος στη διάβαση με τη σιδηροδρομική γραμμή Πλατείας Λαυρίου - Στροφυλίου των Σιδηροδρόμων Αττικής, όταν περνούσε το τρένο. Για μία περίοδο το όνομα «Αλυσίδα» χρησιμοποιήθηκε ανεπισήμως για να δηλώνει τον Σιδηροδρομικό Σταθμό Άνω Πατησίων. Ως κατάλοιπο αυτού του ονόματος, ακόμα και σήμερα το τηλεπικοινωνιακό κέντρο του ΟΤΕ στην περιοχή των Άνω Πατησίων ονομάζεται «Αλυσίδα». Παλαιότερα στην Αλυσίδα υπήρχαν εξοχικά κέντρα αναψυχής και ήταν τόπος εκδρομής, ιδιαίτερα την Πρωτομαγιά. Το τοπωνύμιο Αλυσίδα αντιστοιχεί στη συνοικία η οποία σήμερα ονομάζεται Κυπριάδου.

Κατηγορία:Συνοικίες και περιοχές Αθήνας
Ισοκεφαλία

[thumb|right|300 px|Τμήματα της ζωφόρου του Παρθενώνα που κλάπηκαν από το [Λόρδος Έλγιν|Λόρδο Έλγιν, με εμφανή την "ισοκεφαλία"]]
thumb|right|300px|Βυζαντινό ψηφιδωτό, με εμφανή την "ισοκεφαλία"
**Ισοκεφαλία** ονομάζεται ο καλλιτεχνικός κανόνας που ακολουθείται από ζωγράφους, χαράκτες και γλύπτες κατά τον οποίο οι μορφές των ανάγλυφων ή ζωγραφικών παραστάσεων παριστάνονται έτσι ώστε οι κεφαλές των προσώπων να βρίσκονται στο ίδιο ύψος, χωρίς να λαμβάνεται υπ' όψη η θέση ή στάση της κάθε μορφής.

Η καλλιτεχνική αυτή τάση της ισοκεφαλίας δεν παρατηρείται μόνο στην αρχαία ελληνική τέχνη, αλλά και κατά την ακμή της (5ος π.Χ. αιώνας) στη ζωοφόρο του Παρθενώνα. Η αρχή της ισοκεφαλίας παρατηρείται ακόμη και στη πρώιμη βυζαντινή αγιογραφία.

Πάντως η ισοκεφαλία αποτελεί χαρακτηριστικό της αρχικής βαθμίδας της τέχνης.

Κατηγορία:Ζωγραφική
Κατηγορία:Γλυπτική
Κατηγορία:Αγιογραφία
Δ (κανονιοφόρος)

Η κανονιοφόρος **Δ** (πρώην *Αμβρακία*) ναυπηγήθηκε στη Γαλλία το 1880, με ειδικές τεχνικές προδιαγραφές για ναυτικές επιχειρήσεις στον Αμβρακικό κόλπο. Μετονομάσθηκε σε κανονιοφόρο «Δ» το 1881, όταν έγινε η παραγγελία των ατμοβαρίδων Άκτιον και Αμβρακία.

Οι επακόντιες τορπίλες αφαιρέθηκαν μετά από λίγο καιρό.

Συμμετείχε στον πόλεμο του 1897 και στους Βαλκανικούς (1912-1913) με την Μοίρα του Ιονίου, στις επιχειρήσεις του Αμβρακικού κόλπου.

Διαγράφηκε από τον Στόλο το 1915 και το 1921 πουλήθηκε. Ήταν όμοιου τύπου με τις κανονιοφόρους Α, Β και Γ.

## Πηγές
*http://www.istoria.gr
*Conway's All the World's Fighting Ships, 1906-1922
*Περ. Πτήση&Διάστημα "Διοίκηση Ταχέων Σκαφών - Μια περιήγηση στην ιστορία"

Κατηγορία:Ελληνικές Κανονιοφόροι
Αλυσιδωτή θωράκιση

Η **αλυσιδωτή θωράκιση** ή **αλυσιδωτός θώρακας** αποτελούσε πρόχειρο αμυντικό μέσον που κατέφευγαν κατά τις ναυμαχίες τα άλλοτε ξύλινα πολεμικά πλοία ή αθωράκιστα μεταλλικά για τη προφύλαξη των πλευρών τους από εχθρικά βλήματα.

Ό πρόχειρος αυτός τύπος θωράκισης συνίστατο στην επικάλυψη των πλευρών του σκάφους, όχι ακριβώς εφαπτόμενα, με τις αλυσίδες (καδένες) των αγκυρών οι οποίες ανακρέμονταν από πλώρη μέχρι πρύμη σε μορφή επάλληλων "αλυσοειδών καμπύλων" όπως φέρονται τα περιδέραια. Με τη διάταξη αυτή μειώνονταν η δύναμη πρόσκρουσης των βλημάτων στα πλευρά των πλοίων.

*Χάρη σε αυτήν τη θωράκιση τα ξύλινα πλοία του Αυστριακού στόλου του Τέγετωφ προστατεύθηκαν από τα βλήματα του Ιταλικού στόλου του Περσάνο στις 20 Ιουλίου 1866 (Ναυμαχία της Λίσσης).
*Επίσης αλυσιδωτή θωράκιση χρησιμοποίησε και το Κήσερτς όταν ήλθε σε ναυμαχία προ του Χερβούργου με το Αλαμπάμα κατά τον Ανθενωτικό πόλεμο.

Κατηγορία:Εξοπλισμός πολεμικών πλοίων
Β (κανονιοφόρος)

Η κανονιοφόρος **Β** (πρώην *Μυκάλη ΙΙ*) ναυπηγήθηκε στη Γαλλία το 1880, με ειδικές τεχνικές προδιαγραφές για ναυτικές επιχειρήσεις στον Αμβρακικό κόλπο. Μετονομάσθηκε σε κανονιοφόρο «Β» το 1881, όταν έγινε η παραγγελία των ατμοβαρίδων Άκτιον και Αμβρακία.

Οι επακόντιες τορπίλες αφαιρέθηκαν μετά απο λίγο καιρό.
Συμμετείχε με τη Μοίρα του Ιονίου στον πόλεμο του 1897 (κυβερνήτης ο Υποπλοίαρχος Α. Ανδρεάδης) και στους Βαλκανικούς Πολέμους (1912-1913) με κυβερνήτη τον Υποπλοίαρχο Κ. Μελά.

Το 1912 πουλήθηκε σε ιδιωτική εταιρεία και αγοράσθηκε από τη Σερβία όπου του δόθηκε το όνομα **Serbija**.

Ήταν όμοιου τύπου με τις κανονιοφόρους Α, Γ και Δ.

## Πηγές

*http://www.istoria.gr
*Conway's All the World's Fighting Ships, 1906-1922
*Περ. Πτήση&Διάστημα "Διοίκηση Ταχέων Σκαφών - Μια περιήγηση στην ιστορία"

Κατηγορία:Ελληνικές Κανονιοφόροι
Γ (κανονιοφόρος)

Η κανονιοφόρος **Γ** (πρώην *Ναυπακτία*) ναυπηγήθηκε το 1880 στη Γαλλία, με ειδικές τεχνικές προδιαγραφές για ναυτικές επιχειρήσεις στον Αμβρακικό κόλπο. Μετονομάσθηκε σε κανονιοφόρο «Γ» το 1881, όταν έγινε η παραγγελία των ατμοβαρίδων Άκτιον και Αμβρακία.

Οι επακόντιες τορπίλες αφαιρέθηκαν μετά απο λίγο καιρό.

Έλαβε μέρος με τη Μοίρα του Ιονίου στον πόλεμο του 1897 και στους Βαλκανικούς Πολέμους.

Βυθίστηκε έξω από την Ψυτάλλεια το 1918.

Ήταν όμοιου τύπου με τις κανονιοφόρους Α, Β και Δ.

## Πηγές
* http://www.istoria.gr
* Conway's All the World's Fighting Ships, 1906-1922
* Περ. Πτήση&Διάστημα "Διοίκηση Ταχέων Σκαφών - Μια περιήγηση στην ιστορία"

Κατηγορία:Ελληνικές Κανονιοφόροι
Κατηγορία:Ελληνικά πολεμικά πλοία του Α' Παγκοσμίου Πολέμου
Αεροναυαγοσωστικό

Συνηθέστερα ο σύγχρονος όρος **αεροναυαγοσωστικό** (Α/ΝΓ) αφορά κατάλληλα εξοπλισμένο αεροσκάφος που χρησιμοποιείται είτε στην έρευνα και επισήμανση ναυαγών, ειδοποιώντας τα αρμόδια συνεργεία - κλιμάκια διάσωσης, είτε και για την τροφοδοσία με σωστικά μέσα (λέμβους, σωσίβια κ.λπ.) των ναυαγών. Στη προκειμένη περίπτωση τα αεροσκάφη αυτά είναι ειδικά εξοπλισμένα προκειμένου ακόμη και ν΄ ανασύρουν ναυαγούς ή να προσφέρουν πρώτες βοήθειες. Για το λόγο αυτό χρησιμοποιούνται κυρίως υδροπλάνα, και ελικόπτερα όπου και η έδρα τους είναι συνήθως σε παράλια περιοχή και σε εικοσιτετράωρη ετοιμότητα.

Παράλληλα, με την ίδια ονομασία φέρεται και ειδικά εξοπλισμένος τύπος πλοίου που χαρακτηρίζεται αεροναυτικής συνεργασίας. Πρόκειται για τύπο ταχύπλοου πολεμικού πλοίου.  Σήμερα ο τύπος αυτός έχει αντικατασταθεί από το μεγάλο αριθμό ταχυπλόων σκαφών του Λιμενικού Σώματος που βρίσκονται σε κατάσταση εικοσιτετράωρης ετοιμότητας ιδίως σε αεροπορικές ή αεροναυτικές ασκήσεις.

Αεροναυαγοσωστικά πλοία του Ελληνικού Πολεμικού Ναυτικού ήταν:
* Αδαμίδης (αεροναυαγοσωστικό) / Ρ-286 , Α/Ν 705
* ΑΝ-706 (αεροναυαγοσωστικό)
* Δήλος ΙΙ (αεροναυαγοσωστικό)  / Ρ-267
* Ήρα (αεροναυαγοσωστικό)  / Ρ-289 , Α/Ν 709
* Καρναβιάς (αεροναυαγοσωστικό)  / Ρ-287 , Α/Ν 707
* Κνωσός (αεροναυαγοσωστικό)  / Ρ-269, Ρ-268
* Λίνδος (αεροναυαγοσωστικό)  / Ρ-268, Ρ-269 
* Ηώς (αεροναυαγοσωστικό)  / Ρ-250 , Α/Ν 1084
* Σακελλαρίου (αεροναυαγοσωστικό) / Ρ-288 , Α/Ν 708

Κατηγορία:Πολεμικά πλοία
Κατηγορία:Τύποι αεροσκαφών
Αδαμίδης (αεροναυαγοσωστικό)

Το **Αδαμίδης (Ρ-286, Α/Ν 705) ** ήταν αεροναυαγοσωστικό  πλοίο τύπου ‘AVR’ του ελληνικού Πολεμικού Ναυτικού. Ήταν πρώην αμερικανικό, με αριθμό ‘AVR 1084’. Η παραλαβή του έγινε στις 17 Νοεμβρίου 1955 και χρησιμοποιήθηκε χωρίς μετατροπές. Αντικαταστάθηκε μόνο η μηχανή του με πετρελαιοκίνητη. Ομοίου τύπου πλοία : **Αδαμίδης**, Ήρα, Καρναβιάς, Ηώς και Σακελλαρίου. Κάλυπτε τις ανάγκες τις Πολεμικής Αεροπορίας.Τέθηκε σε κατάσταση εφεδρείας  το 1978 και παροπλίστηκε στις 28 Απριλίου 1992

Κατηγορία:Ελληνικά Ναυαγοσωστικά
Αδρίας Ι (αντιτορπιλικό)

Το **«Αδρίας Ι» (L-67)** ήταν αντιτορπιλικό του ελληνικού Πολεμικού Ναυτικού, τύπου *Hunt III*.

Καθελκύστηκε ως HMS *Border* (L67). Η έναρξη ναυπήγησής του έγινε στα ναυπηγεία UK – Swan Bunter & Wigham Richardson Ltd. Wallsend–on-Tyne την 1η Μαΐου 1941. Η καθέλκυσή του έγινε στις 3 Φεβρουαρίου 1942. Στις 20 Ιουλίου 1942 παραλήφθηκε από τον αντιπλοίαρχο Ιωάννη Τούμπα στο Νιούκασλ της Αγγλίας. Στις 26 Αυγούστου 1942, με τη συμπλήρωση της εκπαίδευσης και ενώ έπλεε κάτω από ομίχλη μόνον με την αριστερή μηχανή σε λειτουργία, προσάραξε κοντά στην περιοχή Σκάπα Φλόου. Χρειάστηκαν τέσσερις μήνες για επισκευές.

Στις 27 Ιανουαρίου 1943 πιθανότατα βύθισε το γερμανικό υποβρύχιο U-553 κοντά στην περιοχή του ακρωτηρίου Φινίστερο (στη ΒΔ Ισπανία). Στις 20 προς 21 Ιουλίου 1943 σε συνεργασία με το HMS *Quantock* (L58) επιτυχώς αντιμετώπισε 3 τορπιλακάτους κατά τη διάρκεια νυχτερινής συμπλοκής, βυθίζοντας 2 από αυτές. Στις 20 Σεπτεμβρίου 1943 μετά την συνθηκολόγηση της Ιταλίας ο Ιταλικός Στόλος του Τάραντα έπλευσε στη Μάλτα και παραδόθηκε σε συμμαχική μοίρα 4 πλοίων. Ένα από αυτά ήταν ο *Αδρίας*.
μικρογραφία|Το Α/Τ καθ'οδόν προς την Αλεξάνδρεια
Στις 22 Οκτωβρίου 1943 και ενώ βρισκόταν κοντά στην Κάλυμνο με το βρετανικό A/T HMS *Hurworth*, το *Αδρίας* προσέκρουσε σε νάρκη και από την έκρηξη αποκόπηκε η πλώρη του. Το *Hurworth*, στην προσπάθειά του να πλεύσει προς βοήθεια του *Αδρία*, προσέκρουσε επίσης σε νάρκη και βυθίστηκε, παρασύροντας στον βυθό 143 άνδρες. Ο *Αδρίας* παρά τις ζημιές κατόρθωσε και έφθασε στην κοντινή τουρκική ακτή της Μύνδου (σημερινὸ Γκιουμουσλούκ, Gümüşlük). Οι απώλειες ήταν 21 νεκροί και 30 τραυματίες.

Την 1η Δεκεμβρίου 1943, μετά από μικρές επισκευές αλλά χωρίς πλώρη απέπλευσε για την Αλεξάνδρεια. Στις 6 Δεκεμβρίου κατέπλευσε στην Αλεξάνδρεια, όπου έγινε δεκτό μέσα σε κλίμα ενθουσιασμού από τον συμμαχικό Στόλο. Δεν πραγματοποιήθηκε η επισκευή του λόγω της λήξεως του πολέμου στην περιοχή της Μεσογείου. Το 1945 επιστράφηκε στην Αγγλία, όπου και πουλήθηκε για παλιοσίδερα.

## Βιβλιογραφία


## Εξωτερικοί σύνδεσμοι
* 
* Το Α/Τ Αδρίας, L-67 στην επίσημη ιστοσελίδα του Ελληνικού Πολεμικού Ναυτικού
* UBoat net σελίδα

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου